इसीलिए महाश्वेता को सिर्फ एक रूप में देखना असंभव है। वे ‘हजार चौरासी की मां’ हैं। वे ‘अरण्य के अधिकार’ की उस प्रसिद्ध पंक्ति, ‘नंगों-भूखों की मृत्यु नहीं है’ की जननी हैं। दूसरी ओर वे सिंगुर-नंदीग्राम आंदोलन का एक चेहरा थीं। एक ओर उनके लेखन से बिहार-मध्य प्रदेश के कुर्मी, भंगी, दुसाध बंगाली पाठकों के दरवाजे पर जोरदार प्रहार करते हैं। और एक महाश्वेता ऑक्सफोर्ड यूनिवर्सिटी प्रेस से दिल्ली बोर्ड के विद्यार्थियों के लिये ‘आनन्दपाठ’ शीर्षक संकलन तैयार करती हैं, जिम कार्बेट से लू शुन, वेरियर एल्विन का अनुवाद करके उन्हें बांग्ला में लाती है। उनके घर पर गांव से आए दरिद्रजनों का हमेशा आना-जाना लगा रहता है।